Exqrch/javanese-Komodo-pixelgpt huggingface dataset:
Prayogane epinefrin disuntikake ing otot utawa kaaran intramuskular pas nggon pupu tengah sisih anterolateral nalika tinemu diagnosis anafilaksis
Suntikan mau bisa dibaleni saben 5 - nganti 15 menit yeng panandhang ora weneh tanggepan apik marang obat mau
Dosis kapindho lumrahé diperlokake ing 16 nganti 35% kasus nanging tetep arang punjul rong dosis diwènèhake
Suntik kang ngarah njero otot luwih diprayogakake tinimbang suntik ing sangisoring lapis kulit utawa subkutan amarga suntik ing ngisor kulit bisa-bisa ora rikat diserep
Akibat entheng saka panggunan epinefrin kaya ta ndredheg, was-was, mumet, lan dheg-dhegan utawa palpitasi
Panandhang kang nginum obat kang mageli reseptor beta utawa β-blocker bisa ora mandi yèn diwenenhi epinefrin
Ing kaanan kaya mangkono, nalika epinefrin ora efektif, mula suntik intravena glukagon bisa dilakoni
Glukagon darbe mekanisme aksi kang ora prelu ngatut-ngatutake reseptor β
Yèn perlu, epinefrin uga bisa disuntikake intravena migunakaké larutan epinefrin kang diencerake
Nanging, epinefrin kang disuntikake intravena kerep dihubung-hubungake karo tuwuhe dheging jantung kang ora teratur utawa disritmia lan srangan jantung utawa infark miokard
Injektor mandhiri epinefrinkang bisa digunakaké kanthi mandhiri karo panandhang lumrahé sumadhiya ing rong dosis, siji kanggo wong diwasa utawa bocah kang boboté 25 kg luwih lan sijiné manèh kanggo bocah kang boboté 10 nganti 25 kg
Antihistamin (ya iku H1 lan H2 sakloron), sanajan umum digunakaké lan pandugane efektif miturut waton téyori, nanging pambuktene mung sethithik
Ing kajian Cochrane taun 2007, ora tinemu panaliten kang kualitase apik kang bisa dadi waton kang prayoga kanggo obat mau
Antihistamin dipercaya ora bisa ngatasi kebaking banyu ing dalan ambegan utawa kram otot dalam napas
Kortikosteroid kaya-kaya ora bakal ngaruh apa-apa nalika panandhang ana ing serangan anafilaksis, nanging isih bisa minangka ngurangi risiko anafilaksis bifasik, sanajan efektifitase ing nyegah risiko mau durung pesthi
Salbutamol diwènèhake lumantar terapi inhalasi utawa nebulizer kanggo tandha-tandha bronkospasmenalika epinefrin ora mandi
Metilen biru uga wis naté digunakaké tumrap panandhang kang ora nanggepi pangobatan liya amarga dipandugani yèn metilen biru bisa nglemesake otot polos.
Wong kang gampang kena anafilaksis prayogane duwé "rancana aksi alergi", lan wong tuwa kudu ngabari sekolahé bab alergi anak-anaké lan apa kang kudu dilakoni yèn kedadeyan darurat anafilaksis
Rancana aksi mau lumrahé nglebokaké pangguna injektor mandhiri epinefrin, wasita prayoga supaya nganggo gelang pameling medis, lan sesuluh babagan nginggati pamicu
Imunoterapi utawa pangobatan supaya badan ora kliwat sensitif marang samubarang kang marahi alergi wis sumadhiya kanggo pamicu-pamicu tinemtu
Terapi kaya mangkono bisa nyegah tuwuhing anafilaksis ing mangsa emben
Desensitisasi subkutan kang dilakoni nganti pirang-pirang taun wis kabukten efektif nglawan gegremet kang ngantup, déné desensitisasi oral efektif kanggo manéka jinis pangan
Para panandhang kang langsung ngerti panyebabe lan langsung olèh pangupakara, harapan uripé apik
Sanajan panyebabe ora paham, nanging yèn ana pangobatan panyegah kang cocog, lumrahé harapan uripé tetep apik
Yèn nganti nyawa oncat, lumrahé disebabake déning prakara dalan ambegan (lumrahé amarga asphyxia) utawa bumpeting dalan napas utawa prakara kardiovaskuler (syok)
Anafilaksis njalari pati nganti 0,7–20%
Ana kasus-kasus mati kang kedadeyan ing itungan menit
Ing panandhang anafilaksis kang disebabake karo kegiyatan fisik, lumrahé tinemu asil kang apik
Sansaya tuwa, kedadeyan anafilaksis saya kurang lan saya entheng
Insidens anafilaksis ya iku ana 4–5 saben 100.000 wong saben taun, kanthi risiko saumuring urip kira-kira 0,5–2%
Angka mau kaya-kaya tansaya nambah
Ing taun 1980, kira-kira mung ana 20 saben 100.000 wong saben taun, déné ing taun 1990 malih dadi 50 saben 100.000 wong saben taun
Panambahan mau kaya-kaya mligi kedadeyan saka anafilaksis kang disebabake déning pangan
Risiko gedhé dhéwé tuwuh ing wong-wong enom lan wanita
Saiki, anafilaksis bisa njalari pati nganti 500-1000 cacahé saben taun (2,4 saben sejuta) ing Amérikah Sarékat
Déné ing Inggris, ana 20 kasus pati saben taune (0,33 saben sejuta), lan ing Australia, ana 15 kepaten saben taun (0,64 saben sejuta)
Angka kematian wis mudhun ing antarané taun 1970-an lan 2000-an
Ing Australia, kepaten amarga anafilaksis saka pangan lumrahé tuwuh mligi ing bangsa wanita
Déné kepaten akibat cokotan gegremet mligi tuwuh ing bangsa priya
Kepaten amarga anafilaksis paling umum disebabake déning usada
Istilah "aphylaxis" tinemu déning Charles Richet ing taun 1902 banjur sawisé digenti dadi "anafilaksis" amarga luwih apik pangocapane
Amarga panemon iki, dhèwèké nampa Penghargaan Nobel ing Pangobatan lan Fisiologi kanggo ngopahi upayane neliti anafilaksis ing 1913
Ewasemono, fenomena anafilaksis sejatine wis dirasakake wiwit jaman kuna.
Tembung mau asalé saka Yunani ya iku tembung ἀνά ana, "klawan", lan φύλαξις phylaxis, "perlindhungan"
Pangupaya isih dilakoni kanggo ngembangaké epinefrin kang bisa diwènèhake saka ngisor ilat utawa sublingual kanggo obat anafilaksis
Suntikan subkutan antobodi anti-IgE omalizumab isih diteliti kanggo cara nyegah tuwuhing manèh (rekurensi) reaksi
Tekan saiki asil paneliten mau durung dadi rekomendasi.
Lara gorokan streptokokus Lara gorokan streptokokus utawa faringitis streptokokus iku lelara kang disababaké bibit lelara aran “gugus bakteri streptokokus A”
Lara gorokan jinis iki namani gorokan, amandhel (klanjer cacah loro wujud lonjong ing gorokan, ing buri cangkem), lan bisa uga kothak swara (laring)
Tandha-tandhané kang lumrah kaya ta panas, gorokan karasa lara (uga ingaran pancingen), lan abuhing klanjer (ingaran klanjer getah wening) ing gulu
Sapréné, ana 37 kasus lara gorokan kang kalakon ing bocah cilik
Lara gorokan streptokokus sumebar lumantar sénggolan raket wong kang nandhang
Saperlu mesthèkaké 100 persèn yèn wong kataman lara gorokan streptokokus, tès aran kultur gorokan prelu katindakaké
Éwa samono, tanpa tès mau, kasus kang dinuga lara gorokan bisa konangan saka tandha-tandha kang muncul
Ing kasus-kasus kang dinuga utawa kang wis pesthi, antibiyotik (tamba kang mbrastha baktèri) bisa ngéndhani lelara supaya ora mundhak mbebayani lan bisa ngrerikat kawarasan
Tandha-tandha lumrah lelara iki kaya ta pancingen, awak panas punjul 38 °C (100.4 °F), wetuning nanah (barang cuwer kang rupa kuning semu ijo) ing amandhel, lan abuhing klanjer ing gulu
Kadhang kala uga muncul tandha-tandha liyané: Wong kang nandhang lara gorokan streptokokus bakal nuwuhaké tandha-tandha ing dalem sadina nganti telung dina sawisé sénggolan karo wong liya kang kataman lelara iki
Lara gorokan streptokokus disababake bibit lelara (utawa bakteri) aran streptokokus grup A beta-hemolitik utawa grup A beta-hemolytic streptococcus (GAS)
Bibit lelara liya uga bisa njalari pancingen
Lara gorokan streptokokus nular langsung saka senggolan raket karo wong kang nandhang
Wong akèh kang nglumpuk ing saenggon, kaya ta ing militèr utawa sekolahan, bisa njalar lelara iki sumebar kanthi rikat
Bibit lelara kang wis garing lan tinemu ing lebu ora bisa njalari wong lara
Bibit teles, kaya ta kang tinemu ing sikat untu, bisa njalari wong lara nganti suwéné 15 dina
Bibit-bibit lelara iki bisa urip ing panganan sanajan arang lelakoné, lan bisa njaalari lara marang wong kang mangan panganan mau
Rolas persèn bocah kang ora nuduhake tandha-tandha lara gorokan iki nggawa bibit GAS ing gorokane
Saprangkat wewaton aran Modhifikasi Sekor Centor dadi cara kanggo nambani wong kang nandhang pancingen
Dhedhasar limang wewaton klinis, Sekor Centor nandhani bener orane lara gorokan streptokokus dumadi
Angka siji kapasangake ing saben wewaton ing ngisor iki: Tes laborat
Tes aran kultur gorokan iku minangka cara kang pokok kanggo mesthekake bener orane wong nandhang lara gorokan streptokokus
Tes iki bisa mesthekake dumadi orane lelarane kanthi patitis 90 nganti 95 persèn saka sakehing wong kang melu tes
Aliya saka iku, tes liya aran tes kilat Strep (uga aran tes kilat dheteksi antigen utawa rapid antigen detection testing/RADT) uga bisa katindakake
Tes kilat Strep asile luwih rikat tinimbang kultur gorokan nanging mung bisa mènèhi asil patitis 70 persèn saka sakehing wong kang melu tes
Rong tes mau bisa satimbang anggone mesthekake yèn panandhang ora kena lara gorokan streptokokus (kanthi patitis 98 persèn saka sakehing wong kang melu tes)
Kultur gorokan positif (liya ukara, kang nemtokake lara oraning wong) utawa tes kilat Strep, ditambah tandha-tandha lara gorokan streptokokus nuduhake tuwuhing lelara mau.
Wong kang ora nuwuhaké tandha-tandha ora perlu dites kultur gorokan utawa tes kilat
Gunggung persèn tinemtu saka populasi mau ngemot bakteri streptokokus ing gorokan nanging ora nganti mbebayani
Lelara liyané kang bisa salah diarani lara gorokan streptokokus
Tandha-tandha lara gorokan streptokokus uga bisa kedadeyan ing kaanan lara liyané
Mula, nemtokake lara gorokan streptokokus bisa angèl dilakoni tanpa ngadani tes kultur gorokan utawa tes streptokokus kilat
Watuk, umbel meler, mencret, lan mripat abang karo perih, saliyané panas lan pancingen racaké luwih memper lara gorokan kang disebabake déning virus tinimbang lara gorokan streptokokus
Abuhing klanjer (klanjer limfe) ing gulu ditambah pancingen, panas, lan klanjer kang tambah gedhé (amandel) ing gorokan bisa uga tuwuh ing lelara liyané, sinebut mononukleosis infeksiosa
Oprasi amandel bisa dadi cara pangobatan kanggo wong kang kerep nandhang lara iki supaya ora tuwuh manèh
Nganti taun 2003, yèn lara gorokan streptokokus kedadeyan nganti ping telu luwih ing wektu setahun, oprasi amandel dianggep kang paling trep dilakoni
Ewasemono, nunggu kanthi waspada uga bisa
Lara gorokan streptokokus kang ora ditambani lumrahé mari ing sauntara dina
Panggunan obat(antibiotik) nyendakake wektu tuwuhing tandha-tandha wetarane nganti 16 jam
Pangobatan nganggo antibiotik duwé tujuan utama yaiku ngurangi risiko lelara sansaya nemen, kaya ta mundhak panas nemen (sinebut panas rematik) utawa nglumpuking nanah ing gorokan (aran abses retrofaring)
Obat-obat iku mau bisa mandi yèn diwènèhake ing sajeroning wektu 9 dina wiwit tandha-tandha tuwuh
Obat kanggo ngurangi rasa lara, kaya ta obat kang ngurangi abuh (non-steroidal anti-inflammatory drugs, utawa NSAIDs) utawa obat kang ngudhunake panas (parasetamol, utawa asetaminofen), bisa mbantu ngenthengake rasa lara kang tuwuh bebarengan karo lara gorokan streptokokus
Steroid bisa uga dianggo , memper kaya salep utawa balsem kang arane lidocaine
Aspirin bisa dianggo karo wong kang wis diwasa nanging ora prayoga kanggo bocah amarga bisa ningkatake risiko lelara aran sindrom Reye's kang bisa nyebabake oncating nyawa
Antibiotik kang umum digunakaké ing Amérika kanggo nambani lara gorokan streptokokus yaiku penisilin V
Obat iki populer amarga aman, regane murah, lan mandi
Obat kang arane amoxicillin luwih disenengi ing wewengkon Éropah
Nagara India, kang duwé risiko luwih dhuwur tumrap tuwuhing panas rematik, milih obat suntik kang arane benzathine penicillin G minangka obat utama kang dianggo
Antibiotik kang bener bisa nyendhakake wektu rata-rata tuwuhing tandha-tandha (yaiku telu nganti limang dina) dadi mung sadina
Obat-obatan iku mau uga bisa ngurangi sumebaring lelara iki
Utamane kanggo ngurangi komplikasi kaya ta panas serius, gabagen, utawa infeksi
Linuwihing antibiotik kanggo tamba lara gorokan streptokokus kudu imbang karo efek samping kang bisa tuwuh sabanjuré
Obat antibiotik ora prelu diwènèhake marang wong diwasa kang séhat lan nuduhake reaksi négatif marang obat mau.
Antibiotik kanggo lara gorokan streptokokus kudu diresepake luwih dhuwur tinimbang prakira parahing kedadeyan lelara iki lan kacepetan sumebare
Obat eritromisin (lan usada liyané, kaaran macrolides) prayoga kanggo wong kang alergi parah karo penisilin
Sadurungé nganggo penisilin, jinis obat kang arane sefalosporin bisa minangka wong kang alergine luwih entheng
Infeksi streptokokus uga bisa nyebabake abuhing ginjel
Kaanan kaya mangkono tetep bisa tuwuh arepa antibiotik wis dianggo
Bakale Lelara Iki Sabanjure
Tandha-tandha lara gorokan iki lumrahé malih apik, ing watara telu nganti limang dina, ditambani utawa ora
Pangobatan nganggo antibiotiik ngurangi risiko tuwuhing lelara kang luwih serius lan nyegah sumebaring lelara iki
Bocah bisa langsung mangkat sekolah manèh ing wetara 24 jam sawisé ngombé antibiotik
Kaanan serius ing ngisor iki bisa disebabake déning lara gorokan streptokokus: Pola lan panyebaran lelara
Pancingen (utawa faringitis), yaiku sajembaring kategori lelara kang bisa nuwuhaké lara gorokan streptokokus, kadiagnosa ing 11 yuta wong saben tahune ing Amérikah Sarékat
Sakehing kasus pancingen mau lumrahé disebabake déning virus
Nanging, bakteri streptokokus grup A beta-hemolitik nyebabake 15 nganti 30 persèn lara pancingen ing bocah lan 5 nganti 20 persèn ing wong diwasa
Kasus-kasus mau racaké kedadeyan ing sarampunge mangsa dingin lan wiwitane mangsa semi.
Carlita TV Carlita TV inggih punika stasiun televisi lokal ingkang pisanan ing Kabupatèn Pandeglang, Banten
Stasiun punika wonten ing "chanel" 52 UHF, kanthi kekuwatan 1.6 KW
Saged dipunpirsani ing sakupengipun Kabupatèn Pandeglang, Rangkasbitung , ugi Serang lan Tangerang, Palembang
Carlita TV saged dipunpirsani wiwit tabuh 10.00 s.d 22.00 Wekdal Indonesia iring Kilen
Carlita TV mapan ing margi
Sudirman no 3 Pandeglang kodhe POS 42213 Banten - Indonesia, nomer telepon (0253) 205005 , 205006, Fax
(0253) 205205, layang elektronik: carlita@cahya.tv
Melalui situs resmi B-Channel , CT Channel kalebu ke dalam mitra giyaran B-Channel untuk wewengkon regional Bandung, Jawa Barat
Ini dikarenakan giyaran CT Channel, yang juga mitra giyaran B Channel di Jawa Barat, tidak dapat ditangkap olèh pemirsa di Bandung karena lokasi CT Channel berada di Bandung yang jaraknya sangat jauh dari Bandung dengan daya pancarnya hanya sebesar 50 kilowatt.Meski melalui situs resmi CT Channel belum ada keterangan jelas, hal ini merupakan prosès transisi giyaran Carlita TV menjadi giyaran B-Channel
Acara relay Ulah raga
B-Channel merelay acara sepakbola dari relay antv, tvOne, dan RCTI
Satuan astronomi Ékan astronomi - SA (SI: ua, basa Inggris: astronomical unit, AU) ya iku ékan jarak,kang kira-kira padha déning jarak antara Bumi lan Matahari
Biji saka SA kang diterima umum ya iku 149.597.870,691 ± 30 mèter (sawatara 150 juta kilomèter utawa 93 juta mil Aneka rupa konversi:
Kerajaan Kutai Kartanegara Kesultanan Kutai utawi ingkang jangkepipun dipunwastani Kesultanan Kutai Kartanagara ing Martadipura (Martapura) inggih punika kesultanan ingkang adhedasar Islam ingkang jumeneng ing warsa 1300 déning Aji Batara Agung Déwa Sakti ing Kutai Lama lan wasana ing warsa 1960
Lajeng ing warsa 2001 wangsul medal malih ing Kalimantan Wétan sasampunipun dipunjumenengaken malih déning Kabupatèn Kutai Kartanagara minangka upaya kanggé nglestarekake budaya lan adat Kutai Karaton
Madegipun Kesultanan Kutai malih punika dipunpratandhani kanthi dipunlantik sang pewaris singgasana inggih putra makutha Aji Pangeran Prabu Anum Surya Adiningrat dados Sultan Kutai Kartanagara ing Martadipura kanthi gelar "H
Adji Mohamad Salehoeddin II" nalika tanggal 22 September 2001
Karajan Kutai Kartanagara madek wekdal abad ka-13 ing tlatah ingkang namane Tepian Batu utawi Kutai Lama (sapunika dados dhusun ing Kacamatan Anggana) kanthi ratu ingkang pisanan Aji Batara Agung Déwa Sakti (1300-1325)
Karajan punika dipunsebat Karajan Tanjung Kute ing salebete Kakawin Nagarakretagama (1365), inggih punika salah satunggal papan ingkang dipunkuwasani ing Pulo Tanjungnagara déning Patih Gajah Mada saking Majapahit
Nalika abad ke-16, Karajan Kutai Kartanagara dipanggedhèni déning Aji Pangeran Sinum Panji Mendapa kasil nguwasani Karajan Kutai (utawi sinebut: Karajan Kutai Martadipura utawi Karajan Kutai Martapura utawi Karajan Mulawarman) ingkang mapan ing Muara Kaman
Raja Kutai Kartanagara lajeng nyebat kraton punika dados Karajan Kutai Kartanagara Ing Martadipura minangka kraton kalih wau dados satunggal.
Liem Soei Liang Liem Soei Liang alias Surya Lesmana 列姆隋亮 (#ALIH) ya iku panjenengané juru main bal-balan misuwur saka Indonésia ing mangsa taun 1960 an
Panjenengané Liem mbela tim nasional PSSI sajeroning 10 taun (1963-1972) uga Persija Jakarta sajeroning 14 taun (1962-1975).Ing mangsa jaya panjenengané, Surya Lesmana misuwur dipasang ing juru main glandhang
Surya Lesmana miwiwiti karier bal-balan ing Klub Union Makes Strength (UMS) ing taun 1958, saangkatan déning Mulyadi (paKamimpin déning bimbingan pelatih [[Endang Witarsa (Lim Soen Joe) keahlian ing babagan bal-balan sancaya pinter lan bisa ngendalikake bal ing tenthandingan
Liem duwé kaprigelan ing donya babalan kang minulya, panjeneganne uga gabung ing klub Persija Jakarta ing taun 1962
Sabanjur Liem gabung kanggo mbela tim nasional ing taun 1963.Kanthi bakat kaprigelan bal-balan asma Liem misuwur bebarengan kanthi karir kang mulya lan dadi kondhang ing donya bal-balan mligi ing donya bal-balan bangsa Indonésia ing mangsa taun 1963 Rujukan
Kategori:Pamain bal-balan Indonésia Kategori:Tionghoa-Indonésia Kategori:Tokoh saka Tangerang Kategori:Pamain Persija Jakarta Kategori:Pati umur 68 Kategori:Pamain tengah bal-balan Kategori:Lair 1944 Kategori:Pati 2012
Nowseeheart NowSeeHeart inggih punika grup nasyid, penyanyi ingkang wonten ing nagari Malaysia
Grup musik punika nembangake tembangan abasa Melayu
Grup musik NowSeeHeart punika anggotanipun wonten 5 penyanyi ingkang sedayanipun jaler.
Gisella Anastasia Gisella Anastasia luwih kondhang kaliyan asma Gisel Idol (#ALIH) punika finalis Indonésian Idol 2008
Giselle uga salah satunggaling sinden tamu wonten ing acara komedi Opera Van Java
Sapunika dados duta Kotex.
Cakram laser Cakram laser (utawi Laserdisc, kacekak LD) inggih punika satunggaling piringan optikal kanthi diameter 11.81 inchi (30 cm) lan kekalih sisinipun kanggé nyimpen video utawi filem lan saged dipunputer malih kanthi ngginakaken laser, lan minangka médhia panyimpen dhata ing cakram optik komersial pisanan
Boten kados ta medhia optik ingkang samangké nyimpen dhata kanthi format digital, nanging cakram laser nyimpen kanthi format analog
Cakram laser wiwitanipun winastan Discovision ing taun 1978, teknologinipun dipunlisensinaken lan dipunsadé kanthi asma Reflective Optical Videodisc, Laser Videodisc, Laservision, Disco-Vision, DiscoVision, lan MCA DiscoVision ngantos pungkasanipun Pioneer Electronics gadhah sapérangan format punika lan pungkasanipun dipuwastani LaserDisc ing pertengahan lan pungkasan 1980-an
Format punika gadhah kualitas gambar ingkang langkung nginggil saking format pesaingipun ing mangsa punika
Format punika misuwur sanget ing wewengkon Jepang lan Asia Tenggara lan kirang dipunminati ing wewengkon Amérika Utara, Éropah, lan Australia
Cakram laser minangka medium paling umum ingkang dipun-ginakaken kanggé panyewanan video ing taun 1990 ing wewengkon Hong Kong
Parekaman materi salebeting videodisk punika dipun-ginakaken kanggé ngrekam dhata video sanès kanggé dhata kanthi format sanès
Konsep lan tèknologi ingkang dipun-ginakaken cakram laser minangka pelopor saking cakram digital lan DVD
Teknologi pangginaan cakram transparan ingkang dipun-ginakaken ing cakram laser saking pamanggihan David Paul Gregg ngengingi cakram optik warsa 1958 lan dipatenaken taun 1961 lan taun 1969 paten sistem cakram transparan punika dipunsade marang Philips
MCA ugi tumut andil ing pangembangan punika sasampunipun ngakuisisi perusahaan Gregg kanthi asma Gauss Electrophusics ing wiwitan taun 1960
Ing taun 1969, Philip ngembangaken cakram video kanthi mode reflektif ingkang gadhah untung langkung ageng tinimbang mode tranparan
MCA lan Philips pungkasanipun sesarengan ngembangaken punika supados saged nyade filem kanthi format laser
Prototype pamuter cakram laser pisanan dipundemonstrasikaken marang publik taun 1969 déning Philips lan wiwit dipunpasaraken taun 1978 ing Atlanta, Amérikah Sarékat
DiscoVision inggih punika nama ingkang gegayutan kaliyan format video cakram laser
Nama punika minangka nama asli saking format “Reflective Optical Videodisc System” utawi ingkang tinepang minangka LaserVision utawi cakram laser (LD)
Béntuk kerjasama Philips lan MCA inggih punika Philips mroduksi pamuter lan MCA mroduksi cakram sangandaping divisi kagunganipun kanthi nama MCA DiscoVision Inc kang dipunbéntuk taun 1969 lan medalaken filem-filem saking Universal Studios, Warner Bros
Nanging amargi "kerjasama " punika boten kasil pramila kerjasama punika dipunmandegaken
Penerus MCA DiscoVision inggih punika Discovision Asscoates DVA éntuk saking kerjasama IBM lan MCA
Merger punika ing pangajab saged ningkataken kualitas saking Disco Vision nanging ing perkembanganipun boten wonten kemajengan ingkang kadadosan
Ing taun 1989, Pioneer ngakuisisi DiscoVision Associates
Salah satunggaling jalaran wurungipun kerjasama kasebat jalaran format cakram laser boten sukses lan tinepang ing wewengkon Amérikah Sarékat jalaran regi pamuteripun awis
Babagan punika bènten kaliyan kahananipun ing Jepang lan wewengkon Asia Tenggara
Film ing format cakram laser pisanan ingkang dipunpasaraken inggih punika Jaws ingkang dipunmedalaken déning MCA DiscoVision taun 1978
Kalih filem pungkasan ingkang dipunmedalaken ing wewengkon Amérika Utara inggih punika Sleepy Hollow lan Bringing Put the Dead ingkang dipunproduksi déning Paramount taun 2000
Pioneer mroduksi pamuter cakram laser ngantos wiwitan taun 2009 mutusaken kanggé mandegaken produksinipun, modhèl pamuter pungkasan ingkang dipundamel déning DVL-919 (DVD/LD/CD), CLD-R5 (LD/CD), DVK-900 (DVD/LD karaoke system), lan DVL-K88 (DVD/LD compatible karaoke player)
Taun 1998, dipunkintenaken 2% (udakara 2 yuta) rumah tangga ing Amérikah Sarékat gadhah pamuter cakram laser
Ing taun 1999, pamuter cakram laser dipungadhahi déning 10% rumah tangga ing Jepang
Cakram laser dipunluncuraken tanggal 10 Juni 1981 kanthi total 3,6 yuta pamuter cakram laser dipunsade ing Jepang.
16,8 yuta pamuter cakram dipunsade ing sakubenging donya lan 9,5 yuta ing antawisipun dipunsade déning Pioneer
Samangke, DVD sampun nggantosaken cakram laser ing pasar retail Amérika Utara
Ing Éropah, format punika jarang dipun-ginakaken, format punika dipun-ginakaken déning British Broadcasting Corporation (BBC) kengge BBC Domesday Projectin ing pertengahan taun 1980, inggih punika satunggaling proyek mawa basis ing sekolah kanggé mengeti 900 taun wiwit Domesday Book asli mapan ing Inggris
Cakram laser gadhah diameter 11.81 inchi (30 cm) lan kadamel saking cakram aluminium kalih sisih ingkang dipunlapisi plastik
Sanajan katingal kados ta cakram digital utawi DVD nanging cakram laser ngginakaken format video lan audio analog
Audio ing cakram laser saged dipunsimpen kanthi format analog utawi digital sarta manéka variasi format surround sound; NTSC saged bekta kalih track audio analog sarta kalih track uncompressed PCM digital audio utawi PAL ingkang saged bekta sepasang track audio, digital menapa analog
Boten kados DVD ingkang bekta Dolby Digital audio kanthi wujud digital, cakram laser nyimpen Dolby Digital kanthi frekuensi ingkang sampun dipunmodulasi ing track ingkang limrahipun kanggé audio analog
Kangge ngekstraksi saking Dolby Digital saking cakram laser ingkang dipunbetahaken pamuter ingkang dipunjangkepi “AC-3RF” lan demodulator eksternal sanèsipun AC-3 decoder
Rikala samanten kualitas audio boten tinandingi nanging kualitas audio analog gegayutan sanget marang kaanan cakram lan piranti pamuteripun
Kathah pamuter cakram laser ing tataran early lan lower-end ingkang gadhah komponèn audio analog ingkang awon lan kathah cakram ingkang gadhah kualitas audio ingkang awon
Namung sakedhik Disco Vision lan cakram laser ing mangsa wiwitan ingkang gadhah opsi audio digital nanging kathah saking filem kasebat ingkang audionipun dipun-gantos audio digital sasampunipun re-issues déning Universal
Kathah cakram ingkang wiwitanipun bekta track stereo analog ingkang digantosi track audio Dolby Stereo lan Dolby Surround kanthi format digital saéngga mbantu ningkataken kualitas audio
Cakram analog sasampunipun punika wiwit diaplikasi kaliyan CX Noise Reduction kanggé ningkataken gangguan sinyal saking audionipun